Úradný vestník L 297 , 18/11/1999 S. 0050 - 0055



Rozhodnutie Spoločného výboru EHP č. 121/98 z 18. decembra 1998, ktorým sa mení a dopĺňa príloha XIII (Doprava) k Dohode o EHP SPOLOČNÝ VÝBOR EHP, so zreteľom na Dohodu o Európskom hospodárskom priestore, v znení protokolu, ktorým sa upravuje Dohoda o Európskom hospodárskom priestore, ďalej len "dohoda", a najmä na jej článok 98, keďže príloha XIII k dohode bola zmenená a doplnená rozhodnutím Spoločného výboru EHP č. 112/98 z 27. novembra 1998 [1]; keďže nariadenie Rady (ES) č. 11/98 z 11. decembra 1997, ktorým sa mení a dopĺňa nariadenie (EHS) č. 684/92 o spoločných pravidlách pre medzinárodnú prepravu osôb autokarmi a autobusmi [2], sa má včleniť do dohody; keďže nariadenie Rady (EHS) č. 2454/92 z 23. júla 1992, ktorým sa ustanovujú podmienky, za ktorých môžu dopravcovia, ktorí nemajú bydlisko/sídlo v určitom členskom štáte, vykonávať vnútroštátnu cestnú osobnú dopravu v členskom štáte [3], bolo vyhlásené Európskym súdnym dvorom za neplatné; keďže nariadenie Rady (ES) č. 12/98 z 11. decembra 1997, ktorým sa ustanovujú podmienky, za ktorých môžu dopravcovia, ktorí nemajú bydlisko/sídlo v určitom členskom štáte, vykonávať vnútroštátnu cestnú osobnú dopravu v členskom štáte [4], sa má včleniť do dohody; keďže účinky nariadenia (EHS) č. 2454/92 budú trvať, až kým sa nariadenie Rady (ES) č. 12/98 plne nevykoná, ROZHODOL TAKTO: Článok 1 Bod 32 (nariadenie Rady (EHS) č. 684/92) v prílohe XIII k dohode sa mení a dopĺňa takto: 1. Pred prispôsobenia sa dopĺňa: ", v znení: — 398 R 0011: nariadenie Rady (ES) č. 11/98 z 11. decembra 1997 (Ú. v. ES L 4, 8.1.1998, s. 1)." 2. Text prispôsobenia b) sa nahrádza takto:"Článok 1 ods. 3 sa neuplatňuje." 3. Za prispôsobenie b) sa dopĺňa: "c. štáty EZVO uznávajú licenciu spoločenstva vydanú členskými štátmi ES v súlade s nariadením. Na účely takéhoto uznania sa odkazy na "členský(-é) štát(-y)" v ustanoveniach licencie spoločenstva stanovenej v prílohe k nariadeniu čítajú ako "členský(-é) štát(-y) ES, Island, Lichtenštajnsko a/alebo Nórsko"; d. spoločenstvo a členské štáty ES uznávajú dokumenty vydané Islandom, Lichtenštajnskom a Nórskom v súlade s nariadením prispôsobeným v dodatku 4 k tejto prílohe; e. dokumenty vydané Islandom, Lichtenštajnskom a Nórskom zodpovedajú modelu stanovenému v dodatku 4 k tejto prílohe." Článok 2 Dodatok v prílohe k tomuto rozhodnutiu nahrádza dodatok 4 k prílohe XIII k dohode. Článok 3 "33b. 398 R 0012: nariadenie Rady (ES) č. 12/98 z 11. decembra 1997, ktorým sa ustanovujú podmienky, za ktorých môžu dopravcovia, ktorí nemajú bydlisko/sídlo v určitom členskom štáte, vykonávať vnútroštátnu cestnú osobnú dopravu v členskom štáte (Ú. v. ES L 4, 8.1.1998, s. 10). Ustanovenia nariadenia sa na účely tejto dohody čítajú s týmito prispôsobeniami: a) text článku 4 ods. 1 písm. e) sa nahrádza takto: "DPH (daň z pridanej hodnoty) alebo daň z obratu z dopravných služieb"; b) v situáciách uvedených v článku 9: - vzhľadom na štáty EZVO sa "Komisia" číta ako "Dozorný orgán EZVO" a "Rada" sa číta ako "Stály výbor EZVO"; - ak Komisii ES doručí členský štát ES alebo Dozornému orgánu EZVO štát EZVO žiadosť na prijatie ochranných opatrení, Spoločný výbor EHP je o tom bezodkladne informovaný a budú mu poskytnuté všetky podstatné informácie. Na žiadosť zmluvnej strany sa uskutočnia porady v Spoločnom výbore EHP. Takéto porady môžu byť požadované aj v prípade predĺženia ochranných opatrení. Ak Komisia ES alebo Dozorný orgán EZVO prijali rozhodnutie, Spoločný výbor EHP je okamžite informovaný o prijatých opatreniach. Ak sa ktorákoľvek zo zmluvných strán domnieva, že ochranné opatrenia by porušili rovnováhu medzi právami a povinnosťami zmluvných strán, článok 114 dohody sa uplatňuje mutatis mutandis." Článok 4 Text bodu 33a (nariadenie Rady (EHS) č. 2454/92) v prílohe XIII k dohode sa s účinnosťou od 1. januára 2000 vypúšťa. Článok 5 Texty nariadení (ES) č. 11/98 a (ES) č. 12/98 v islandskom a nórskom jazyku, ktoré sú pripojené k príslušným jazykovým verziám tohto rozhodnutia, sú autentické. Článok 6 Toto rozhodnutie nadobúda účinnosť 19. decembra 1998 za predpokladu, že Spoločnému výboru EHP boli predložené všetky notifikácie podľa článku 103 ods. 1 dohody. Článok 7 Toto rozhodnutie sa uverejní v časti EHP Úradného vestníka Európskych spoločenstiev a v dodatku EHP k uvedenému vestníku. V Bruseli 18. decembra 1998 Za Spoločný výbor EHP predseda N. v. Liechtenstein [1] Ú. v. ES L 277, 28.10.1999, s. 49. [2] Ú. v. ES L 4, 8.1.1998, s. 1. [3] Ú. v. ES L 251, 29.8.1992, s. 1. [4] Ú. v. ES L 4, 8.1.1998, s. 10. -------------------------------------------------- PRÍLOHA k rozhodnutiu Spoločného výboru EHP č. 121/98 " DODATOK 4 LICENCIA UVEDENÁ V PRÍLOHE K ROZHODNUTIU RADY (ES) č. 11/98 PRISPÔSOBENÉHO NA ÚČELY DOHODY O EHP (pozri prispôsobenie e) v bode 32 prílohy XIII k dohode) +++++ TIFF +++++ +++++ TIFF +++++ +++++ TIFF +++++ " --------------------------------------------------